**TRUMPA INFORMACIJA RINKĖJUI,**

**KAIP BALSUOTI PAŠTU**

Gerbiamasis rinkėjau,

Jums atsiuntėme rinkėjo kortelę, rinkimų biuletenį ir tris vokus. Jūsų veiksmai balsuojant:

1. Jūs pažymite pavardę to asmens, už kurį balsuojate, padarydami rinkimų biuletenyje atitinkamą žymą.

2. Užpildę rinkimų biuletenį, įdėkite jį į vidinį voką ir voką užklijuokite.

3. Vidinį voką ir rinkėjo kortelę įdėkite į išorinį voką ir jį užklijuokite.

4. Išorinį voką įdėkite į trečią voką, ant kurio užrašytas Lietuvos Respublikos diplomatinės atstovybės ar (konsulinės įstaigos) adresas. Ant voko užrašykite savo – siuntėjo – adresą. Voką užklijuokite ir išsiųskite.

Papildoma informacija:

Jūsų balsas bus įskaitytas, jeigu ant voko esanti išsiuntimo data bus ne vėlesnė negu gegužės 12 d. **(**pasiteiraukite, ar paštas antspauduoja vokus šeštadieniais ir sekmadieniais) ir jeigu Lietuvos Respublikos diplomatinė atstovybė ar konsulinė įstaiga Jūsų dokumentus gaus iki 2019 m. gegužės 15 d. imtinai.

Vyriausioji rinkimų komisija

**TRUMPA INFORMACIJA RINKĖJUI,**

**KAIP BALSUOTI PAŠTU**

Gerbiamasis rinkėjau,

Jums atsiuntėme pakartotinio balsavimo rinkėjo kortelę, rinkimų biuletenį ir tris vokus. Jūsų veiksmai balsuojant:

1. Jūs pažymite pavardę to asmens, už kurį balsuojate, padarydami rinkimų biuletenyje atitinkamą žymą.

2. Užpildę rinkimų biuletenį, įdėkite jį į vidinį voką ir voką užklijuokite.

3. Vidinį voką ir rinkėjo kortelę įdėkite į išorinį voką ir jį užklijuokite.

4. Išorinį voką įdėkite į trečią voką, ant kurio užrašytas Lietuvos Respublikos diplomatinės atstovybės ar (konsulinės įstaigos) adresas. Ant voko užrašykite savo – siuntėjo – adresą. Voką užklijuokite ir išsiųskite.

Papildoma informacija:

Jūsų balsas bus įskaitytas, jeigu ant voko esanti išsiuntimo data bus ne vėlesnė negu gegužės 26 d. **(**pasiteiraukite, ar paštas antspauduoja vokus šeštadieniais ir sekmadieniais) ir jeigu Lietuvos Respublikos diplomatinė atstovybė ar konsulinė įstaiga Jūsų dokumentus gaus iki 2019 m. gegužės 31 d.

Vyriausioji rinkimų komisija

**TRUMPA INFORMACIJA RINKĖJUI,**

**KAIP BALSUOTI PAŠTU**

Gerbiamasis rinkėjau,

Jums atsiuntėme rinkėjo kortelę, rinkimų biuletenį ir tris vokus. Jūsų veiksmai balsuojant:

1. Rinkimų biuletenyje Jūs pažymite tą kandidatą, už kurį balsuojate.

2. Jūs galite paduoti pirmumo balsus už to sąrašo, už kurį balsavote, kandidatus. Biuletenio apačioje į langelius įrašykite penkių kandidatų numerius iš to sąrašo, už kurį balsavote. Kandidatų pavardžių nerašykite. Už vieną kandidatą Jūs galite paduoti tik vieną pirmumo balsą. Pagal paduotus pirmumo balsus nustatoma kandidatų sąrašo galutinė eilė.

3. Užpildę rinkimų biuletenius, įdėkite juos visus į vidinį voką ir voką užklijuokite.

4. Užklijuotą vidinį voką ir rinkėjo kortelę įdėkite į išorinį voką ir jį užklijuokite.

5. Išorinį voką įdėkite į trečią voką, ant kurio užrašytas Lietuvos Respublikos diplomatinės atstovybės ar konsulinės įstaigos adresas. Ant voko užrašykite savo – siuntėjo – adresą. Voką užklijuokite ir išsiųskite.

Papildoma informacija:

1. Jūsų balsas bus įskaitytas, jeigu ant voko esanti išsiuntimo data bus ne vėlesnė negu gegužės 26 d. (pasiteiraukite, ar paštas antspauduoja vokus šeštadieniais ir sekmadieniais) ir jeigu Lietuvos Respublikos diplomatinė atstovybė ar konsulinė įstaiga Jūsų dokumentus gaus 2019 m. gegužės 31 d.

2. Informaciją apie kandidatų sąrašus, politines partijas, kandidatų biografijas, jų programas, informaciją apie rinkimų organizavimą Jūs galite rasti internete adresu: www.vrk.lt

Vyriausioji rinkimų komisija